               EUROOPAN KOMISSIO
            Bryssel 15.10.2021
            COM(2021) 635 final
            2021/0329(NLE)

            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 sekä 101 artiklassa määrätyn luettelon sisältävän pöytäkirjan 37 muuttamiseen (Unionin avaruusohjelma)
            (ETA:n kannalta merkityksellinen teksti)

               PERUSTELUT

               1.Ehdotuksen kohde

               Tämä ehdotus koskee päätöstä ETA:n sekakomiteassa unionin puolesta esitettävästä kannasta ETA-sopimuksen pöytäkirjan 31 (yhteistyö muilla kuin neljän vapauden alaan kuuluvilla erityisaloilla) ja pöytäkirjan 37 (luettelo, josta määrätään 101 artiklassa) muuttamista koskevan sekakomitean päätöksen suunniteltuun hyväksymiseen.

               2.Ehdotuksen tausta

               2.1.ETA-sopimus

               Euroopan talousalueesta tehdyssä sopimuksessa, jäljempänä ’ETA-sopimus’, taataan Euroopan talousalueen kansalaisille ja talouden toimijoille yhtäläiset oikeudet ja velvollisuudet sisämarkkinoilla. Siinä määrätään neljää vapautta koskevien EU:n säädösten saattamisesta osaksi 30 ETA-maan eli EU:n jäsenvaltioiden, Norjan, Islannin ja Liechtensteinin lainsäädäntöä. ETA-sopimus kattaa lisäksi yhteistyön muilla tärkeillä aloilla, kuten tutkimuksen ja kehityksen, koulutuksen, sosiaalipolitiikan, ympäristön, kuluttajansuojan, matkailun ja kulttuurin aloilla, joita kutsutaan yhteisesti "sivuaviksi ja horisontaalisiksi" politiikoiksi. Sopimus tuli voimaan 1. tammikuuta 1994. Euroopan unioni ja sen jäsenvaltiot ovat sopimuksen sopimuspuolia.

               2.2.ETA:n sekakomitea

               ETA:n sekakomitea vastaa ETA-sopimuksen hallinnoinnista. Se on foorumi ETA-sopimuksen toimintaan liittyvää näkemysten vaihtoa varten. Se tekee päätöksensä yksimielisesti.  Lissabonin sopimuksen mukaisesti vastuu ETA-asioiden koordinoinnista EU:n puolella on Euroopan ulkosuhdehallinnolla.

               2.3.Suunniteltu ETA:n sekakomitean säädös

               ETA:n sekakomitean on tarkoitus hyväksyä päätös, jäljempänä ’suunniteltu säädös’, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta.

               Suunnitellun säädöksen tarkoituksena on laajentaa ETA-sopimuksen sopimuspuolten yhteistyö kattamaan ETA:n EFTA-valtioiden osallistuminen unionin avaruusohjelmaan. Sen vuoksi asetus (EU) 2021/696
                  1
                olisi otettava osaksi ETA-sopimusta.

                  Koska Liechtenstein ei ole ilmaissut kiinnostustaan osallistua unionin avaruusohjelmaan, ETA:n sekakomitean päätösluonnos koskee ainoastaan Norjaa ja Islantia.

               EU:n talousarviopolitiikan mukaisesti osallistuminen EU:n toimintaan on mahdollista vasta, kun vastaava rahoitusosuus on maksettu. Maksu voidaan suorittaa heti sen jälkeen kun tämä luonnos neuvoston päätökseksi on hyväksytty ja kun Euroopan komissio on vahvistanut rahoituspyynnön ja toimittanut sen ETA:n EFTA-valtioille.

               Sen vuoksi sekakomitean päätösluonnosta sovelletaan takautuvasti 1. tammikuuta 2021 lähtien, jotta voitaisiin kattaa tammikuun 1. päivän 2021 ja asianomaisen maksun vastaanottamisen välinen ajanjakso. Takautuva soveltaminen ei vaikuta asianomaisten henkilöiden oikeuksiin ja velvollisuuksiin, ja se noudattaa luottamuksensuojan periaatetta.

               Suunnitellusta säädöksestä tulee sopimuspuolia sitova ETA-sopimuksen 103 ja 104 artiklan mukaisesti.

               3.Unionin puolesta esitettävä kanta

               Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio esittää sen ETA:n sekakomiteassa mahdollisimman pian.

               Liitteenä olevan ETA:n sekakomitean päätösluonnoksen sisältö ja luonne eivät ole pelkästään neuvoston asetuksessa (EY) N:o 2894/94
                  2
                tarkoitettuja teknisiä mukautuksia. Näin ollen unionin kannan vahvistaa neuvosto.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädöksiä, joilla on oikeusvaikutuksia’ käsittää myös sellaiset säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se käsittää myös sellaiset välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  3
               .

               4.1.2.Soveltaminen käsillä olevassa asiassa

               ETA:n sekakomitea on ETA-sopimuksella perustettu elin. Säädös, joka ETA:n sekakomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla ETA-sopimuksen 103 ja 104 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita. Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta yhdessä Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan kanssa.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Ehdotetun päätöksen aineellisen oikeusperustan on vastattava sen säädöksen aineellista oikeusperustaa, joka sillä sisällytetään ETA-sopimukseen. Unionin avaruusohjelma perustuu SEUT-sopimuksen 189 artiklan 2 kohtaan. Sen vuoksi myös ehdotetun päätöksen aineellisen oikeusperustan olisi oltava SEUT-sopimuksen 189 artiklan 2 kohta.

               4.3.Päätelmä

               Ehdotetun päätöksen oikeusperustan pitäisi olla SEUT-sopimuksen 189 artiklan 2 kohta yhdessä sen 218 artiklan 9 kohdan kanssa sekä Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohta.

               5.Talousarviovaikutukset

                  Norja ja Islanti maksavat rahoitusosuudet unionin talousarvioon. Tarkka määrä määritetään ETA-sopimuksen määräysten mukaisesti, kun tämä luonnos neuvoston päätökseksi on hyväksytty.

               6.Suunnitellun säädöksen julkaiseminen

               Koska ETA:n sekakomitean säädöksellä muutetaan yhteistyöstä muilla kuin neljän vapauden alaan kuuluvilla erityisalueilla tehtyä ETA-sopimuksen pöytäkirjaa 31, on aiheellista julkaista se Euroopan unionin virallisessa lehdessä sen jälkeen kun se on hyväksytty.

               2021/0329 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 sekä 101 artiklassa määrätyn luettelon sisältävän pöytäkirjan 37 muuttamiseen

                  (Unionin avaruusohjelma)

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 189 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  4
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  5
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31, joka sisältää määräyksiä yhteistyöstä muilla kuin neljän vapauden alaan kuuluvilla erityisalueilla, ja pöytäkirjaa 37, joka sisältää luettelon, josta määrätään 101 artiklassa.

               (3)Euroopan parlamentin ja neuvoston asetus (EU) 2021/696
                  6
                olisi otettava osaksi ETA-sopimusta. Tämä muutos koskee ainoastaan Norjaa ja Islantia.

               (4)Sen vuoksi olisi muutettava ETA-sopimuksen pöytäkirjaa 31 (yhteistyö muilla kuin neljän vapauden alaan kuuluvilla erityisalueilla) ja pöytäkirjaa 37 (luettelo, josta määrätään 101 artiklassa).

               (5)ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn ETA:n sekakomitean päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta ETA-sopimuksen pöytäkirjan 31 (yhteistyö muilla kuin neljän vapauden alaan kuuluvilla erityisalueilla) ja pöytäkirjan 37 (luettelo, josta määrätään 101 artiklassa) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston asetus (EU) 2021/696, annettu 28 päivänä huhtikuuta 2021, unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta (EUVL L 170, 12.5.2021, s. 69).

                     (2)

                        Neuvoston asetus (EY) N:o 2894/94, annettu 28 päivänä marraskuuta 1994, Euroopan talousalueesta tehdyn sopimuksen soveltamista koskevista yksityiskohtaisista säännöistä (EYVL L 305, 30.11.1994, s. 6–8).

                     (3)

                        Unionin tuomioistuimen tuomio, 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        EYVL L 305, 30.11.1994, s. 6.

                     (5)

                        EYVL L 1, 3.1.1994, s. 3.

                     (6)

                        Euroopan parlamentin ja neuvoston asetus (EU) 2021/696, annettu 28 päivänä huhtikuuta 2021, unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta (EUVL L 170, 12.5.2021, s. 69).

    ---documentbreak---

               EUROOPAN KOMISSIO
            Bryssel 15.10.2021
            COM(2021) 635 final

            LIITE
            asiakirjaan
            Ehdotus NEUVOSTON PÄÄTÖKSEKSI
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 sekä 101 artiklassa määrätyn luettelon sisältävän pöytäkirjan 37 muuttamiseen (Unionin avaruusohjelma)

               LIITE

               ETA:N SEKAKOMITEAN PÄÄTÖS

               N:o [...],

               annettu […],

               ETA-sopimuksen pöytäkirjan 31 (yhteistyö muilla kuin neljän vapauden alaan kuuluvilla erityisalueilla) ja pöytäkirjan 37 (luettelo, josta määrätään 101 artiklassa) muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,

               sekä katsoo seuraavaa:

               (1)On asianmukaista laajentaa ETA-sopimuksen sopimuspuolten yhteistyö kattamaan unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta 28 päivänä huhtikuuta 2021 annettu Euroopan parlamentin ja neuvoston asetus (EU) 2021/696
                  1
               .

               (2)On asianmukaista, että EFTA-valtioiden osallistuminen asetukseen (EU) 2021/696 perustuvaan toimintaan alkaa 1 päivästä tammikuuta 2021 riippumatta siitä, milloin tämä päätös hyväksytään tai ilmoitetaanko mahdollisten valtiosäännön asettamien vaatimusten täyttymisestä tämän päätöksen osalta 10 päivän heinäkuuta 2021 jälkeen.

               (3)EFTA-valtioihin sijoittautuneiden yhteisöjen olisi voitava osallistua toimintaan, joka alkaa ennen tämän päätöksen voimaantuloa. Tammikuun 1 päivän 2021 jälkeen alkaneesta toiminnasta aiheutuvat kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut EU:n jäsenvaltioihin sijoittautuneille yhteisöille, edellyttäen, että tämä päätös tulee voimaan ennen kyseisen toimen päättymistä.

               (4)Edellytykset, jotka koskevat EFTA-valtioiden ja niiden toimielinten, yritysten, järjestöjen ja kansalaisten osallistumista Euroopan unionin ohjelmiin, vahvistetaan ETA-sopimuksessa ja erityisesti sen 81 artiklassa.

               (5)Sopimuspuolet ottavat huomioon nykyisen virallisen yhteistyön EU:n eri avaruusohjelmissa. Ne haluavat hyödyntää tätä vahvaa kumppanuutta ja laajentaa yhteistyötä uuden avaruusohjelman kaikkiin asiaankuuluviin osa-alueisiin.

               (6)Norjan osallistumisen osalta olisi otettava huomioon myös Euroopan unionin ja sen jäsenvaltioiden sekä Norjan kuningaskunnan välinen yhteistyösopimus satelliittinavigoinnista
                  2
               .

               (7)Sen vuoksi olisi muutettava ETA-sopimuksen pöytäkirjoja 31 ja 37, jotta laajennettua yhteistyötä voitaisiin tehdä 1 päivästä tammikuuta 2021,

               ON HYVÄKSYNYT TÄMÄN PÄÄTÖKSEN:

               1 artikla

               Lisätään ETA-sopimuksen pöytäkirjassa 31 olevan 1 artiklan 8d kohdan jälkeen kohta seuraavasti:

               ”8ea)EFTA-valtiot osallistuvat 1 päivästä tammikuuta 2021 seuraavasta unionin säädöksestä mahdollisesti aiheutuviin toimiin sekä seuraavalla unionin säädöksellä perustetun Euroopan unionin avaruusohjelmaviraston, jäljempänä ’virasto’, toimintaan, lukuun ottamatta GOVSATCOM- ja SSA SST -toimia:

               -32021 R 0696: Euroopan parlamentin ja neuvoston asetus (EU) 2021/696, annettu 28 päivänä huhtikuuta 2021, unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta (EUVL L 170, 12.5.2021, s. 69).

               b)EFTA-valtiot osallistuvat a alakohdassa tarkoitetun toiminnan rahoitukseen sopimuksen 82 artiklan 1 kohdan a alakohdan ja pöytäkirjan 32 mukaisesti.

               c)Edellä b alakohdassa tarkoitettu rahoitusosuus kattaa myös kustannukset, jotka aiheutuvat EFTA-valtioiden osallistumisesta EGNOS-ohjelmaan ja EGNOSin palvelujen peittoalueen laajentamisesta kattamaan osallistuvien EFTA-valtioiden alueet. Peittoalueen laajentaminen riippuu teknisestä toteutettavuudesta eikä saa viivästyttää EGNOS-järjestelmän maantieteellisen peittoalueen laajentamista EU:n jäsenvaltioiden alueille, jotka sijaitsevat maantieteellisesti Euroopassa.

               d)Tammikuun 1 päivän 2021 jälkeen alkaneesta toiminnasta aiheutuvat kustannukset voidaan katsoa tukikelpoisiksi avustussopimuksen tai avustuspäätöksen mukaisen toimen alkamispäivästä kyseisessä sopimuksessa tai päätöksessä vahvistetuin edellytyksin edellyttäen, että […] päivänä […]kuuta 2021 annettu ETA:n sekakomitean päätös N:o XX/2021 [tämä päätös] tulee voimaan ennen toimen päättymistä.

               e)Tukikelpoiset EFTA-valtiot osallistuvat täysimääräisesti ilman äänioikeutta viraston hallintoneuvoston toimintaan.

               f)Tukikelpoiset EFTA-valtiot osallistuvat ilman äänioikeutta viraston turvallisuusjärjestelyjen hyväksyntälautakunnan toimintaan ohjelman asiaankuuluvien osien osalta ja ohjelmassa vahvistetun tiedonsaantitarpeen mukaisesti.

               g)Virasto on oikeushenkilö. Sillä on kaikkien sopimuspuolten valtioissa laajin niiden lainsäädännön mukaan oikeushenkilöillä oleva oikeuskelpoisuus.

               h)EFTA-valtiot myöntävät virastolle ja sen henkilöstölle erioikeudet ja vapaudet, jotka vastaavat pöytäkirjaa Euroopan unionin erioikeuksista ja vapauksista.

               i)Poiketen siitä, mitä Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa ja 82 artiklan 3 kohdan a alakohdassa säädetään, EFTA-valtioiden kansalaisia, joilla on täydet kansalaisoikeudet, voidaan ottaa palvelukseen viraston johtajan tekemällä sopimuksella.

               j)Poiketen siitä, mitä Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan e alakohdassa, 82 artiklan 3 kohdan e alakohdassa ja 85 artiklan 3 kohdassa säädetään, virasto pitää ETA-sopimuksen 129 artiklan 1 kohdassa tarkoitettuja kieliä oman henkilöstönsä osalta Euroopan unionista tehdyn sopimuksen 55 artiklan 1 kohdassa tarkoitettuina unionin kielinä.

               k)Sopimuksen 79 artiklan 3 kohdan mukaisesti sopimuksen VII osaa (Toimielimiä koskevat määräykset) sovelletaan tähän kohtaan 3 luvun 1 ja 2 jaksoa lukuun ottamatta.

               l)Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 sovelletaan tätä asetusta sovellettaessa myös kaikkiin EFTA-valtioita koskeviin viraston asiakirjoihin.

               m)Tukikelpoiset EFTA-valtiot osallistuvat täysimääräisesti ilman äänioikeutta unionin komiteoihin, jotka avustavat Euroopan komissiota a alakohdassa tarkoitettujen toimien Galileo-, EGNOS- ja Copernicus-komponenttien sekä SSA SWE- ja SSA NEO -osakomponenttien hallinnoinnissa, kehittämisessä ja toteutuksessa.

               Osallistumista näiden komiteoiden turvallisuuskokoonpanoon rajoitetaan ohjelmassa vahvistetun tiedonsaantitarpeen mukaisesti.

               n)Liechtenstein vapautetaan osallistumisesta tähän ohjelmaan ja sen rahoittamiseen.

               o)Islanti osallistuu ainoastaan ohjelman seuraaviin toimiin ja niiden rahoitukseen: EGNOS, Copernicus ja SSA SWE- ja SSA NEO-osakomponentit.”

               2 artikla

               Muutetaan ETA-sopimuksen pöytäkirja 37 seuraavasti:

               1.Poistetaan 36 ja 37 kohta.

               2.Lisätään kohdat seuraavasti:

               ”43Euroopan unionin avaruusohjelmaviraston turvallisuusjärjestelyjen hyväksyntälautakunta (Euroopan parlamentin ja neuvoston asetus (EU) 2021/696).

               44Euroopan unionin avaruusohjelmaviraston hallintoneuvosto (Euroopan parlamentin ja neuvoston asetus (EU) 2021/696).”

               3 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty
                  3*.

               Sitä sovelletaan 1 päivästä tammikuuta 2021.

               4 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […]kuuta […].

                  ETA:n sekakomitean puolesta

                  Puheenjohtaja

                  […]

                  ETA:n sekakomitean

                  sihteerit

                  […]

                     (1)

                        EUVL L 170, 12.5.2021, s. 69.

                     (2)

                        EUVL L 283, 29.10.2010, s. 12.

                     (3)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


               EUROOPAN KOMISSIO
            Bryssel 8.11.2021
            COM(2021) 683 final
            2021/0356(BUD)

            Ehdotus
            EUROOPAN PARLAMENTIN JA NEUVOSTON PÄÄTÖS
            työttömiksi jääneitä työntekijöitä tukevan Euroopan globalisaatiorahaston varojen käyttöönotosta Espanjan hakemuksen johdosta – EGF/2021/004 ES/Aragón automotive

               PERUSTELUT

               EHDOTUKSEN TAUSTA

               1.Työttömiksi jääneitä työntekijöitä tukevan Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28. huhtikuuta 2021 annetussa Euroopan parlamentin ja neuvoston asetuksessa (EU) 2021/691,
                  1
                jäljempänä ’EGR-asetus’.

               2.Espanja toimitti 26. heinäkuuta 2021 hakemuksen EGF/2021/004 ES/Aragón automotive EGR:n rahoitustuen saamiseksi niiden työntekijävähennysten vuoksi, jotka toteutettiin NACE Rev. 2:n kaksinumerotasoon 29 (Moottoriajoneuvojen, perävaunujen ja puoliperävaunujen valmistus) luokitellulla toimialalla NUTS 2 ‑tason alueella Aragón (ES24) Espanjassa.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2021/004 ES/Aragón automotive

                        Jäsenvaltio

                        Espanja

                        Asianomaiset alueet (NUTS
                           2
                         2 -taso)

                        Aragón (ES24)

                        Hakemuksen jättämispäivä

                        26. heinäkuuta 2021

                        Ilmoitus hakemuksen vastaanottamisesta

                        4. elokuuta 2021

                        Lisätietopyyntö

                        9. elokuuta 2021

                        Lisätietojen toimittamisen määräaika

                        30. elokuuta 2021

                        Arvioinnin päättämisen määräaika

                        10. marraskuuta 2021

                        Toimintakriteeri

                        EGR-asetuksen 4 artiklan 2 kohdan b alakohta

                        Asianomaisten yritysten määrä

                        50

                        Toimiala(t)

                        (NACE Rev. 2:n kaksinumerotaso)
                           3

                        Kaksinumerotaso 29 (Moottoriajoneuvojen, perävaunujen ja puoliperävaunujen valmistus)

                        Viiteajanjakso (kuusi kuukautta):

                        1. marraskuuta 2020 – 1. toukokuuta 2021

                        Viiteajanjaksona tapahtuneet työntekijävähennykset (a)

                        592

                        Työntekijävähennykset ennen viiteajanjaksoa tai sen jälkeen (b)

                        460

                        Vähennettyjen työntekijöiden kokonaismäärä (a + b)

                        1 052

                        Tukeen oikeutettujen edunsaajien kokonaismäärä

                        1 052

                        Kohteena olevien edunsaajien kokonaismäärä

                        320

                        Yksilöllisten palvelujen talousarvio euroina

                        1 600 280

                        EGR:n täytäntöönpanon talousarvio
                           4
                         euroina

                        0 052 500

                        Kokonaistalousarvio euroina

                        1 652 780

                        EGR:n tuki euroina (85 %)

                        1 404 863

               HAKEMUKSEN ARVIOINTI

               Menettely

               4.Espanja esitti hakemuksen EGF/2021/004 ES/Aragón automotive 26. heinäkuuta 2021 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät.
                  5
                Komissio vahvisti 4. elokuuta 2021 vastaanottaneensa hakemuksen ja pyysi Espanjalta lisätietoja 9. elokuuta 2021. Nämä lisätiedot toimitettiin 15 työpäivän kuluessa pyynnön esittämisestä. Täydellisen hakemuksen vastaanottamisesta alkava 50 työpäivän määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 10. marraskuuta 2021.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 592:ta työttömäksi jäänyttä työntekijää, joiden työskentely on loppunut NACE Rev. 2:n kaksinumerotasoon 29 (Moottoriajoneuvojen, perävaunujen ja puoliperävaunujen valmistus) luokitellulla toimialalla NUTS 2 -tason alueella Aragón (ES24).

                        Yritykset ja työntekijävähennysten määrä viiteajanjaksolla

                        Adieconti S.L.

                        11

                        Lear Corporation Asientos S.L.

                        26

                        Adient Automotive S.L.

                        4

                        Lecitrailer Post Venta Zaragoza S.L.

                        1

                        Adient Seating Spain S.L.

                        7

                        Lecitrailer S.A.

                        1

                        Af Aftermarket Iberica S.L.

                        1

                        Magna Automotive Spain S.A.U.

                        2

                        Android Industries Zaragoza S.L.

                        13

                        Mahle Behr Spain S.A.

                        1

                        Arcelormital Tailored Blanks Zaragoza S.L.

                        1

                        Majorel Sp Solutions S.A.U

                        2

                        Carrocerías Moncayo S.L.

                        1

                        Mann-Hummel Iberica S.A.

                        63

                        Carrocerías Vicam S.L.

                        1

                        Modulos Ribera Alta S.L.U.

                        1

                        Carrocerías Vicente Salomon Sanz S.L.

                        2

                        Opel España S.L.U.

                        181

                        Casting Ros S.A.

                        1

                        Proma Hispania S.A.Ad

                        5

                        Celulosa Fabril S.A.

                        1

                        Remolques Jalon S.L.

                        1

                        Cooper Estándar Automotive España Slu

                        11

                        Rhenus Automotive Systems Zaragoza

                        2

                        Copo Aragón S.L.U.

                        1

                        Rigual S.A.

                        2

                        Copo Zaragoza S.A.

                        11

                        Ronal Iberica S.A. Unipersonal

                        4

                        Dana Automoción S.A.

                        11

                        Schmitz Cargobull Iberica S.A.

                        1

                        Faurecia Automotive España S.A.

                        1

                        Seguridad De Servicio Movil S.L.

                        18

                        Faurecia Sistemas de Escape

                        2

                        Talleres Emilio Montañes S.A.

                        1

                        Flexngate Aragón S.L.

                        3

                        Ti Group Automotive Systems S.A.

                        61

                        Gestamp Aragón S.A.

                        4

                        Traf Automotions S.L.

                        2

                        Gestamp Manufacturing Autochasis S.L.

                        2

                        Tristone Flowtech Spain S.A.

                        1

                        Icer Brakes S.A.

                        2

                        Union Tecnológica del Automóvil S.L.

                        3

                        Ilunion Servicios Industriales Aragón S.L.

                        11

                        Valeo Térmico S.A.

                        75

                        Ilunion Servicios Industriales S.L.

                        1

                        Zanini Epila S.L.

                        11

                        Insonorizantes Pelzer S.A.

                        7

                        ZF-Aftermarket Ibérica SL.

                        1

                        Kdk-Dongkook Automotive Spain S.A.

                        15

                        Zfoam España SL

                        1

                        Yritysten kokonaismäärä: 50

                        Vähennysten kokonaismäärä:

                        592

                        Niiden itsenäisten ammatinharjoittajien kokonaismäärä, joiden työskentely on loppunut:

                        0

                        Tukikelpoisten työntekijöiden ja itsenäisten ammatinharjoittajien kokonaismäärä:

                        592

               Toimintakriteerit

               6.Espanja toimitti hakemuksen käyttäen perustana EGR-asetuksen 4 artiklan 2 kohdan b alakohdan toimintakriteeriä, jossa edellytetään vähintään 200:n työttömäksi jääneen työntekijän työskentelyn loppumista kuuden kuukauden viiteajanjakson aikana yrityksissä, jotka toimivat NACE Rev. 2:n kaksinumerotasolla määritellyllä samalla talouden alalla ja sijaitsevat NUTS 2 -tason yhdellä alueella tai kahdella vierekkäisellä alueella jäsenvaltiossa. Kaikkiaan 592 työntekijää jäi työttömäksi NACE Rev. 2:n kaksinumerotasoon 29 (Moottoriajoneuvojen, perävaunujen ja puoliperävaunujen valmistus) luokitellulla toimialalla NUTS 2 -tason alueella Aragón (ES24).

               7.Hakemuksen kuuden kuukauden viiteajanjakso alkoi 1. marraskuuta 2020 ja päättyi 1. toukokuuta 2021.

               Työttömiksi jääneiden ja työskentelyn loppumisen laskeminen

               8.Kaikkien työttömiksi jääneiden työntekijöiden työskentelyn loppuminen viiteajanjakson aikana on laskettu päivästä, jona työsopimus päättyi tosiasiallisesti tai jona sen voimassaolo päättyi.

               Tukeen oikeutetut edunsaajat

               9.Edellä jo tarkoitettujen työntekijöiden lisäksi tukeen oikeutettuja edunsaajia ovat ne 460 työntekijää, jotka vähennettiin ennen kuuden kuukauden viiteajanjaksoa tai sen jälkeen. Kaikkien näiden työntekijöiden työskentely loppui kuuden kuukauden kuluessa ennen viiteajanjakson alkamista 1. marraskuuta 2020 ja/tai viiteajanjakson päättymisen ja tämän ehdotuksen hyväksymistä edeltävän päivän välisenä aikana. Tällä on selkeä syy-yhteys tapahtumaan, joka aiheutti työttömiksi jääneiden työntekijöiden työskentelyn loppumisen viiteajanjakson aikana.

               10.Tukeen oikeutettuja edunsaajia on näin ollen yhteensä 1 052.

               Kuvaus työntekijöiden vähentämisen ja työskentelyn loppumisen taustalla olevista tapahtumista

               11.Työntekijävähennysten taustalla ovat covid-19-pandemian ja puolijohdepulan vaikutukset Espanjan autoalaan.

               12.Espanja toteutti vuoden 2020 toisella neljänneksellä tiukkoja sulkutoimia, jotka rajoittivat muita kuin välttämättömiä talouden toimintoja ja palveluja ja joiden vuoksi autokauppiaiden taloudellinen toiminta ja autonvalmistus jouduttiin tilapäisesti keskeyttämään.

               13.Confemetalilta
                  6
                ja Anfacilta
                  7
                saatujen tietojen mukaan pandemia on vaikuttanut voimakkaasti Espanjan autoalan yritysten toimintaan ja liikevaihtoon. Vuonna 2020 oli edellisvuoteen verrattuna pudotusta niin myynnissä (32,3 %),
                  8
                valmistuksessa (18,9 %) kuin liikevaihdossakin (11,3 %), mistä ovat kärsineet sekä työllisyys että yritysten maksuvalmius (maksulaiminlyönnit, luotonsaanti jne.).
                  9

               14.Kaikkien ajoneuvotyyppien valmistus väheni vuonna 2020.

                        2019

                        2020

                        Muutos 2020/2019
                           (%)

                        Henkilöautot ja maastoautot

                        2 248 291

                        1 800 664

                        -19,9

                        Kevyet hyötyajoneuvot

                        524 504

                        430 616

                        -17,9

                        Teollisuusajoneuvot

                        49 837

                        36 905

                        -26,9

               Lähde: Anfac
                  10

               15.Tammi–kesäkuussa 2021 ajoneuvojen tuotantomäärät (1,2 miljoonaa yksikköä) olivat Espanjassa edelleen 21,6 prosenttia pienemmät kuin samalla jaksolla vuonna 2019. Kesäkuussa 2021 tuotanto (172 696 yksikköä) oli 33,8 prosenttia pienempi kuin kesäkuussa 2019 ja 18,1 prosenttia pienempi kuin kesäkuussa 2020
                  11
               .

               16.Anfacin kertoman mukaan maailmanlaajuinen puolijohdepula asettaa lisää paineita autoalalle ja vähentää tuotantoa merkittävästi. Vuoden 2021 alussa mikrosirupulan ennustettiin aiheuttavan autoalalla noin 60 miljardin euron tappiot. Arviota on sittemmin nostettu yli 90 miljardiin euroon.
                  12
                Alalla odotetaan ongelman jatkuvan vuoden 2022 alkupuolen ajan
                  13
               .

               17.Sulkutoimet ja puolijohdepula pakottivat Espanjan autonvalmistajat keskeyttämään tuotantonsa tai hidastamaan sitä.
                  14
                Kun ne tämän vuoksi ottivat käyttöön työajanlyhennyksiä tai sulkivat laitoksiaan tilapäisesti, menetettiin työpaikkoja.
                  15

               Muutosten ennakointia ja rakenneuudistusta koskevan EU:n laatukehyksen soveltaminen

               18.Hakemuksessaan Espanja selosti, miten muutosten ennakointia ja rakenneuudistusta koskevan EU:n laatukehyksen suositukset oli otettu huomioon. Espanjan viranomaiset vahvistivat, että rakenneuudistusprosessien ennakoimiseksi ja hallitsemiseksi paremmin on jo toteutettu suositusten mukaisia toimenpiteitä.

               19.Espanja kertoo, että julkiset elimet seuraavat rakenneuudistusprosesseja ja käsittelevät joukkovähentämispyyntöjä, mutta niillä ei ole valtuuksia hyväksyä tai hylätä niitä. Elimet voivat kuitenkin laatia ohjelmia, joilla edistetään työpaikkojen luomista yhteistyössä paikallisten julkisten tai julkisen ja yksityisen sektorin kumppanuuteen perustuvien elinten kanssa (uudelleentyöllistämistoimistot).

               20.Työntekijävähennyksiä ennen työmarkkinaosapuolet, yritykset ja työntekijöiden edustajat käyvät kansallisen lainsäädännön mukaisesti neuvotteluja, joissa on tarkoitus sopia vähennyksistä ja uudelleensijoittamissuunnitelmista, joita vähintään 50 työntekijää samalla kertaa irtisanovien yritysten on lakisääteisesti tarjottava. Uudelleensijoittamissuunnitelmissa tarjotaan työntekijöille työnhakuneuvontaa, uraohjausta ja koulutusta. Niiden kesto on kuusi kuukautta. Aragonian julkinen työvoimapalvelu (INAEM) tarjoaa uudelleentyöllistymispalveluja niille työttömiksi jääneille työntekijöille, joilla ei ole oikeutta uudelleensijoittamissuunnitelmaan.

               21.Osana alueellista työllisyysstrategiaa INAEM tarjoaa erilaisia koulutusohjelmia, kuten Detecta
                  16
                (koulutus, johon liittyy työharjoittelu), työssäkäyville tarkoitettu koulutus
                  17
               , CTA-keskuksen koulutustoimet
                  18
                (CTA on INAEM:n kehittyneen tekniikan keskus, joka tarjoaa tieto- ja viestintätekniikkaan ja audiovisuaaliseen teknologiaan liittyvää koulutusta).

               22.Espanja kertoo työttömiksi jääneiden työntekijöiden tueksi jo toteutetuista toimista, että INAEM on avannut heille yleiset palvelunsa (työnhaun tukeminen, uraohjaus ja koulutus, joka liittyy pääasiassa ammattipätevyystodistuksen hankkimiseen).

               Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

               23.Aragoniassa autoalan osuus nettotyöllisyydestä on 2,42 prosenttia ja alueen BKT:stä noin 6 prosenttia.
                  19

               24.Aragonian tilastolaitoksen (IAEST) mukaan rekisteröityjen työnhakijoiden määrä väheni helmikuun ja kesäkuun 2021 välisenä aikana 11 prosenttia 85 158:sta 75 578:aan.
                  20
                Rekisteröity työttömyys on kuitenkin edelleen 26 prosenttia suurempi kuin ennen pandemiaa (kesäkuussa 2019 työnhakijoita oli 60 000).
                  21

               25.Kesäkuussa 2021 alueen työttömyysaste oli 10,7 prosenttia
                  22
                eli 3,6 prosenttiyksikköä korkeampi kuin EU:ssa keskimäärin (7,1 %).
                  23

               26.Aragoniassa kaikista työnhakijoista 60 prosenttia on naisia (osuus nousee 65 prosenttiin, kun tarkastellaan vain pitkäaikaistyöttömiä). Lisäksi 52 prosenttia rekisteröidyistä työnhakijoista on pitkäaikaistyöttömiä (työttömyys kestänyt yli 12 kuukautta) ja heistä 49 prosenttia on yli 50-vuotiaita.
                  24

               27.Kun otetaan huomioon, että 40 prosenttia kohteena olevista edunsaajista on 54 vuotta täyttäneitä ja kolmasosa vähennetyistä työntekijöistä on naisia, irtisanomiset vaikuttavat erityisesti näihin kahteen työntekijäryhmään, jotka ovat muutoinkin epäedullisessa asemassa alueellisilla työmarkkinoilla. Alueviranomaisten mukaan työpaikkansa menettäneet työntekijät tarvitsevat kohdennettua lisätukea parantaakseen mahdollisuuksiaan löytää uusi työpaikka.

               Kohteena olevat edunsaajat ja ehdotetut toimenpiteet

               Kohteena olevat edunsaajat

               28.Toimenpiteisiin odotetaan osallistuvan arviolta 320 vähennettyä työntekijää. Kyseisten työntekijöiden jakauma sukupuolen, iän ja koulutustason mukaan on seuraava:

                        Ryhmä

                        Kohteena olevia edunsaajia

                        Sukupuoli:

                        Miehiä:

                        211

                        (65,9 %)

                        Naisia:

                        109

                        (34,1 %)

                        Muunsukupuolisia:

                        0

                        (0,00 %)

                        Ikäryhmä:

                        alle 30-vuotiaita:

                        31

                        (9,7 %)

                        30–54-vuotiaita:

                        162

                        (50,6 %)

                        yli 54-vuotiaita:

                        127

                        (39,7 %)

                        Koulutustaso

                        Enintään ylempi perusaste
                           25

                        111

                        (34,7 %)

                        Keskiaste
                           26
                         tai keskiasteen jälkeinen
                           27

                        151

                        (47,2 %)

                        Korkea-asteen koulutus
                           28

                        58

                        (18,1 %)

               Ehdotetut toimenpiteet

               29.Työttömiksi jääneille työntekijöille tarjottavat yksilölliset palvelut koostuvat seuraavista toimenpiteistä:

               –Yleiset tiedotustilaisuudet ja tervetulotapaamiset. Tiedotustilaisuudet ovat ensimmäisiä kaikille kohteena oleville edunsaajille tarjottavia toimenpiteitä. Niissä annetaan yleistä tietoa saatavilla olevista neuvontapalveluista ja koulutusohjelmista sekä kannustimista. Henkilökohtaisissa tiedotustilaisuuksissa luodaan osallistujan profiili ja osoitetaan hänelle oma neuvoja, joka auttaa häntä työllistymään uudelleen.

               –Uraohjausta tarjotaan ryhmä- ja henkilökohtaisissa tapaamisissa. Itsenäisestä ammatinharjoittamisesta kiinnostuneille järjestetään ohjausta, johon voi kuulua suunnittelua, toteutettavuustutkimuksia, liiketoimintasuunnitelmien laatimista, apua rahoitusmahdollisuuksien kartoittamisessa jne.

               –Tehostettu työnhakuneuvonta. Työntekijät saavat joka toinen viikko järjestettävissä tapaamisissa tietoja työnhakutekniikoista ja työhönottomenettelyistä. Neuvonnassa etsitään aktiivisesti paikallisia ja alueellisia työllistymismahdollisuuksia ja sovitetaan yhteen työnhakijoita ja työpaikkoja.

               –Koulutus: 1) Horisontaalinen koulutus, johon kuuluvat esimerkiksi nk. pehmeä osaaminen ja digitaaliset taidot. 2) Ammatillinen uudelleenkoulutus niille, jotka päättävät suuntautua autoalan ulkopuolelle. Aiheita ovat esimerkiksi logistiikka, hitsaus, tuotantoympäristössä käytettävät teollisuus 4.0 -työkalut (automaattiohjattuihin ajoneuvoihin (AGV), lisättyyn ja virtuaalitodellisuuteen (AR ja VR) ja yhteistyörobotteihin
                  29
                liittyvät peruselementit, ongelmat ja toteutusprosessit tuotantoympäristössä) ja projektinhallintaan liittyvä Lean Six Sigma -koulutus. 3) Ammatillinen täydennyskoulutus, jossa aiheena ovat autoalalla kysytyt taidot, kuten riskien ehkäiseminen HEV-ajoneuvojen akkuihin
                  30
                liittyvässä työssä, kyberturvallisuuden automatisointi ja kyberuhkien havaitseminen, autonvalmistuksen sisäinen laaduntarkastus sekä AIAG:n
                  31
                perustyökalut, joita tarvitaan autoteollisuuden laadunhallintajärjestelmän toteuttamiseen ja joihin kuuluvat kehittynyt laadunsuunnittelu ja valvonta (APQP), tuotteen hyväksyntävaatimukset (PPAP), vika- ja vaikutusanalyysi (FMEA), tilastollinen prosessinohjaus (SPC) ja mittausjärjestelmän analyysi (MSA).

               –Kannustimet. 1) Osallistumiskannustin. Työntekijä, joka saattaa päätökseen kaikki sovittuun uudelleentyöllistymissuunnitelmaansa sisältyvät toimenpiteet, saa kertakorvauksena 500 euroa (700 euroa, jos osallistujalla on hoitovelvoitteita). 2) Työhön sijoittumisen kannustin. Työntekijä, joka palaa työhön vähintään kolmen kuukauden sopimuksella, saa kertakorvauksena 300 euroa. Kannustimella on tarkoitus tukea pikaista uudelleentyöllistymistä ja kannustaa ikääntyneitä työntekijöitä pysymään työmarkkinoilla. 3) Tuki matkakustannuksiin. Toimenpiteeseen osallistumista varten tehdyistä matkoista maksetaan edunsaajalle korvaus julkisen liikenteen matkalipuista tai 0,19 euroa kilometriltä, jos hän käyttää matkaansa yksityisautoa.

               30.Toimenpiteet on suunniteltu Espanjan kiertotalousstrategian mukaisiksi.
                  32
                Digitaalisten taitojen horisontaalinen koulutus ja osa suunnitelluista uudelleen- ja täydennyskoulutustoimista auttavat digiteollisella aikakaudella ja resurssitehokkaassa taloudessa tarvittavien taitojen jakamisessa EGR-asetuksen 7 artiklan 2 kohdan mukaisesti.

               31.Ehdotettu yksilöllisten palvelujen koordinoitu paketti koostuu aktiivisista työmarkkinatoimenpiteistä, jotka ovat osa EGR-asetuksen 7 artiklassa vahvistettuja tukikelpoisia toimia. Ehdotetut palvelut eivät korvaa passiivisia sosiaalisen suojelun toimenpiteitä.

               32.Espanja on toimittanut vaaditut tiedot toimista, jotka ovat asianomaisille yrityksille kansallisen lainsäädännön tai työehtosopimusten mukaan pakollisia. Viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               33.Kokonaiskustannukset ovat arviolta 1 652 780 euroa. Yksilöllisten palvelujen osuus on 1 600 280 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 52 500 euroa.

               34.EGR:ltä haettu rahoitusosuus on yhteensä 1 404 863 euroa (85 % kokonaiskustannuksista).

               35.Kansalliset ennakkomaksut ja osarahoituksen maksaa Aragonian julkinen työvoimapalvelu INAEM.

                        Toimenpiteet

                        Arvioitu osallistujamäärä

                        Arvioidut kustannukset osallistujaa kohti
                        (euroa)
                           33

                        Arvioidut kokonaiskustannukset

                        (euroa)
                           34

                        Yksilölliset palvelut (EGR-asetuksen 7 artiklan 2 kohdan a alakohta)

                        Yleiset tiedotustilaisuudet ja tervetulotapaamiset.
                           (sensibilización y acogida)

                        320

                        374

                        119 680

                        Ammatillinen ohjaus
                           (orientación profesional)

                        320

                        800

                        256 000

                        Tehostettu työnhakuneuvonta
                           (intermediación laboral y búsqueda de empleo)

                        320

                        1 100

                        352 000

                        Koulutus
                           (formación)

                        260

                        1 954

                        508 000

                        Välisumma a):

                        Prosenttiosuus yksilöllisten palvelujen paketista:

                        –

                        1 235 680

                        (77,22 %)

                        Avustukset ja kannustimet (EGR-asetuksen 7 artiklan 2 kohdan b alakohta)

                        Kannustimet
                           (incentivo a la participación, a la búsqueda de empleo, y contribución a los gastos de desplazamiento)

                        310

                        1 176
                           35

                        364 600

                        Välisumma b):

                        Prosenttiosuus yksilöllisten palvelujen paketista:

                        –

                        364 600

                        (22,78 %)

                        EGR-asetuksen 7 artiklan 5 kohdan mukaiset toimet

                        1. Valmistelutoimet

                        –

                        6 000

                        2. Hallinnointi

                        –

                        2 500

                        3. Tiedotus ja mainonta

                        –

                        2 000

                        4. Valvonta ja raportointi

                        –

                        42 000

                        Välisumma c):

                        Prosenttiosuus kokonaiskustannuksista:

                        –

                        52 500

                        (3,18 %)

                        Kustannukset yhteensä (a + b + c):

                        –

                        1 652 780

                        EGR:n rahoitusosuus (85 % kokonaiskustannuksista)

                        –

                        1 404 863

               36.Edellä olevassa taulukossa EGR-asetuksen 7 artiklan 2 kohdan b alakohdan mukaisiksi toimenpiteiksi yksilöityjen toimenpiteiden kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Espanja on vahvistanut näiden toimenpiteiden edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin.

               Menojen tukikelpoisuuskausi

               37.Espanja aloittaa yksilöllisten palvelujen tarjoamisen kohteena oleville edunsaajille 15. lokakuuta 2021. Toimenpiteisiin liittyviin menoihin voidaan näin ollen myöntää EGR:n rahoitustukea kaudella, joka alkaa 15. lokakuuta 2021 ja päättyy 24 kuukauden kuluttua rahoituspäätöksen voimaantulopäivästä.

               38.Espanjalle on aiheutunut hallinnollisia kuluja EGR:n täytäntöönpanosta 1. lokakuuta 2021 lähtien. Valmistelu-, hallinnointi-, tiedotus- ja mainonta-, valvonta- ja raportointitoimiin liittyviin menoihin voidaan näin ollen myöntää EGR:n rahoitustukea kaudella, joka alkaa 1. lokakuuta 2021 ja päättyy 31 kuukauden kuluttua rahoituspäätöksen voimaantulopäivästä.

               Täydentävyys suhteessa kansallisin tai unionin varoin rahoitettuihin toimiin

               39.Espanja on vahvistanut, että EGR:n rahoitustukea saaviin edellä kuvattuihin toimiin ei saada tukea muista Euroopan unionin rahoitusvälineistä.

               40.Muista kansallisista tai unionin varoista rahoitettuja toimia, kuten alueen julkisen työvoimapalvelun tarjoamia yleisiä uudelleentyöllistymispalveluja, täydennetään yksilöllisten palvelujen koordinoidulla paketilla.

               Kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuuleminen

               41.Espanja on ilmoittanut, että yksilöllisten palvelujen koordinoidun paketin laadinnassa on kuultu työmarkkinaosapuolia (UGT
                  36
               , CCOO
                  37
               , CEPYME
                  38
                ja CEOE
                  39
               ). Hakemuksesta käytiin poliittisen tason keskustelut 3. joulukuuta 2020 ja 16. heinäkuuta 2021 järjestetyissä työmarkkinaosapuolten tapaamisissa. Siitä järjestettiin tekninen kokous 26. kesäkuuta 2021. Työmarkkinaosapuolet osallistuvat myös toimenpidepaketin täytäntöönpanoon samaan tapaan kuin aiemmissakin Aragoniaa koskevissa EGR-tapauksissa.
                  40
                INAEM pyysi Aragonian autotellisuusklusterilta (CAAR) näkemyksiä alalla kysytyistä taidoista ja sopivimmasta koulutuksesta, jonka avulla voitaisiin helpottaa työpaikkansa menettäneitä työntekijöitä palaamaan autoalalle.

               Hallinnointi- ja valvontajärjestelmät

               42.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahasto plussan hallinnointi ja valvonta Espanjassa. Hallintoviranomaisen välittävänä elimenä toimii INAEM.

               Asianomaisen jäsenvaltion sitoumukset

               43.Espanja on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Työntekijöitä vähentäneet yritykset, jotka ovat jatkaneet toimintaansa irtisanomisten jälkeen, ovat noudattaneet oikeudellisia velvoitteitaan ja turvanneet työntekijänsä asianmukaisesti.

               –Kaksinkertainen rahoitus estetään.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               44.EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten vuosia 2021–2027 koskevan monivuotisen rahoituskehyksen vahvistamisesta 17. joulukuuta 2020 annetun neuvoston asetuksen (EU, Euratom) 2020/2093
                  41
                8 artiklassa säädetään.

               45.Tutkittuaan hakemuksen EGR-asetuksen 13 artiklan 1 ja 2 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 1 404 863 euroa eli 85 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               46.Euroopan parlamentti ja neuvosto tekevät yhdessä talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16. joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  42
                9 kohdan mukaisesti ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               47.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 1 404 863 euroa.

               48.Samaan aikaan kun komissio hyväksyi tämän ehdotuksen päätökseksi EGR:n varojen käyttöönottamisesta, se hyväksyi rahoitustukea koskevan päätöksen, joka on varainhoitoasetuksen
                  43
                110 artiklassa tarkoitettu rahoituspäätös. Kyseinen rahoituspäätös tulee voimaan päivänä, jona komissiolle ilmoitetaan siitä, että Euroopan parlamentti ja neuvosto ovat hyväksyneet määrärahasiirron.

               2021/0356 (BUD)

               Ehdotus

               EUROOPAN PARLAMENTIN JA NEUVOSTON PÄÄTÖS

               työttömiksi jääneitä työntekijöitä tukevan Euroopan globalisaatiorahaston varojen käyttöönotosta Espanjan hakemuksen johdosta – EGF/2021/004 ES/Aragón automotive

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28 päivänä huhtikuuta 2021 annetun Euroopan parlamentin ja neuvoston asetuksen (EU) 2021/691
                  44
                ja erityisesti sen 15 artiklan 1 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16 päivänä joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  45
                ja erityisesti sen 9 kohdan,

               ottavat huomioon Euroopan komission ehdotuksen

               sekä katsovat seuraavaa:

               (1)Euroopan globalisaatiorahasto (EGR) työttömiksi jääneille työntekijöille pyrkii osoittamaan solidaarisuutta ja edistämään ihmisarvoista ja kestävää työllisyyttä unionissa tarjoamalla tukea suurten rakenteellisten muutosten vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamalla heitä palaamaan ihmisarvoiseen ja kestävään työhön mahdollisimman nopeasti.

               (2)EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten neuvoston asetuksen (EU, Euratom) 2020/2093
                  46
                8 artiklassa säädetään.

               (3)Espanja toimitti 26 päivänä heinäkuuta 2021 hakemuksen EGR:n varojen ottamiseksi käyttöön sen vuoksi, että työntekijöitä on vähennetty NACE
                  47
                Rev. 2:n kaksinumerotasoon 29 (Moottoriajoneuvojen, perävaunujen ja puoliperävaunujen valmistus) luokitellulla toimialalla tilastollisten alueyksiköiden nimikkeistön (NUTS)
                  48
                2 -tason alueella Aragón (ES24) Espanjassa. Hakemusta on täydennetty lisätiedoin asetuksen (EU) 2021/691 8 artiklan 5 kohdan mukaisesti. Hakemus täyttää (EU) 2021/691 13 artiklassa säädetyt EGR:n rahoitustuen edellytykset.

               (4)Tämän vuoksi EGR:stä olisi otettava käyttöön 1 404 863 euroa rahoitustuen antamiseksi Espanjan hakemuksen perusteella.

               (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan työttömiksi jääneitä työntekijöitä tukevasta Euroopan globalisaatiorahastosta käyttöön 1 404 863 euroa maksusitoumusmäärärahoina ja maksumäärärahoina osana varainhoitovuotta 2021 koskevaa unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [sen hyväksymispäivästä]
                  49*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        EUVL L 153, 3.5.2021, s. 48.

                     (2)

                        Komission delegoitu asetus (EU) 2019/1755, annettu 8 päivänä elokuuta 2019, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 liitteiden muuttamisesta (EUVL L 270, 24.10.2019, s. 1–56).

                     (3)

                        EUVL L 393, 30.12.2006, s. 1.

                     (4)

                        Asetuksen (EU) 2021/691 7 artiklan 5 kohdan mukaisesti.

                     (5)

                        Kyseisen 12 viikon määräajan kuluminen keskeytettiin asetuksen (EU) 2021/691 8 artiklan 2 kohdan mukaisesti 30. huhtikuuta 2021 ja 3. toukokuuta 2021 väliseksi ajaksi.

                     (6)

                        Confemetal on Espanjan metallialan yhdistysten liitto, joka edustaa noin 220 000:ta yritystä ja yli puoltatoista miljoonaa työntekijää.

                     (7)

                        Anfac on Espanjan autonvalmistajien järjestö.

                     (8)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (9)

                        Confemetalin tiedote Metal en cifras
                  nro 199
                  , heinäkuu 2021.

                     (10)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (11)

                  https://cincodias.elpais.com/cincodias/2021/07/22/companias/1626961844_041144.html

                     (12)

                  https://www.consultancy.eu/news/6273/global-chip-shortage-costs-automotive-sector-90-billion

                     (13)

                        Ks. edellinen alaviite.

                     (14)

                        Ford, Mercedes-Benz, Renault, Seat, Stellantis Group ja Volkswagen.

                     (15)

                  https://www.silicon.es/la-falta-de-chips-paraliza-la-industria-automovilistica-espanola-2440494

                     (16)

                  https://inaem.aragon.es/sites/default/files/recursos/detecta_ettes_21.pdf

                     (17)

                  https://inaem.aragon.es/cursos-formacion

                     (18)

                  https://inaem.aragon.es/buscador-de-cursos-cta

                     (19)

                  https://caaragon.com/

                     (20)

                  http://www.aragon.es/iaest
                   (rekisteröity työttömyys kesäkuussa 2021).

                     (21)

                  https://www.facebook.com/GobAragon/posts/6537004519658572

                     (22)

                  https://datosmacro.expansion.com/paro-epa/espana-comunidades-autonomas/aragon

                     (23)

                  https://ec.europa.eu/eurostat/statistics-explained/index.php?title=Unemployment_statistics

                     (24)

                  http://www.aragon.es/iaest
                   (rekisteröity työttömyys kesäkuussa 2021).

                     (25)

                        ISCED 0-2.

                     (26)

                        ISCED 3.

                     (27)

                        ISCED 4.

                     (28)

                        ISCED 5-8.

                     (29)

                        Yhteistyörobotit eli kobotit ovat monipuolisia automatisointivälineitä, joita voidaan käyttää hyvin erilaisissa tehtävissä, kuten hiomisessa ja kiillotuksessa, koneenkäytössä, veren testaamisessa ja elintarvikkeiden pakkaamisessa.

                     (30)

                        Sähkökäyttöisten hybridiajoneuvojen akut.

                     (31)

                        Automotive Industry Action Group (AIAG) on autoteollisuuden perustama voittoa tavoittelematon järjestö, jossa alan yritykset pyrkivät yhteistyössä keventämään toimitusketjun kustannuksia ja menettelyjä. AIAG:n jäsenistöön kuuluu globaaleja alkuperäisiä laitevalmistajia, kuten GM, Boeing, Toyota, Tesla, Honda, Polaris, Volkswagen, Caterpillar, Nissan ja Stellantis samoin kuin niiden osantoimittajia, joita ovat muiden muassa Adient, ZF, Aptive, Bosch, Tenneco, Continental, Magna, Lear, Dana ja Freudenberg.

                     (32)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/

                     (33)

                        Työntekijää kohden arvioidut kustannukset on desimaalien välttämiseksi pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Espanjan esittämässä hakemuksessa.

                     (34)

                        Kokonaiskustannukset eivät täsmää pyöristämisen vuoksi.

                     (35)

                        Tämän toimenpiteen osallistujakohtaiset kustannukset annetaan vain esittelytarkoituksessa, sillä kannustimien kustannukset osallistujaa kohti riippuvat kunkin työntekijän yksilöllisestä tilanteesta ja eri kannustimia koskevien kelpoisuusehtojen täyttymisestä.

                     (36)

                  http://www.ugt.es

                     (37)

                  https://www.ccoo.es

                     (38)

                  https://www.cepyme.es

                     (39)

                  https://www.ceoe.es

                     (40)

                        EGF/2008/004 ES Castilla y León and Aragón automotive (COM(2009) 150). EGF/2010/016 ES Aragón retail (COM(2010) 615), EGF/2011/017 ES Aragón construction (COM(2012) 290) ja EGF/2014/003 ES Aragón food and beverage services (COM(2014) 456).

                     (41)

                        EUVL L 433 I, 22.12.2020, s. 11.

                     (42)

                        EUVL L 433 I, 22.12.2020, s. 29.

                     (43)

                        Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).

                     (44)

                        EUVL L 153, 3.5.2021, s. 48.

                     (45)

                        EUVL L 433 I, 22.12.2020, s. 29.

                     (46)

                        Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433 I, 22.12.2020, s. 11).

                     (47)

                        Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1).

                     (48)

                        Komission delegoitu asetus (EU) 2019/1755, annettu 8 päivänä elokuuta 2019, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 liitteiden muuttamisesta (EUVL L 270, 24.10.2019, s. 1–56).

                     (49)
                  *
                        Parlamentti lisää päivämäärän ennen julkaisemista EUVL:ssä.